[{"text_idx": "#000000", "text": "La komitato de UEA surmetis maskojn"}, {"text_idx": "#000001", "text": "Kvarcento da kongresanoj c\u0302eestis la Nacian Vesperon. La komitato aprobis la jaran raporton kaj petis klarigojn pri la vendo de la domo. Ankorau\u0306 ne klaras la sorto de la libroservo. Unu komitatano malsanig\u0302is je KOVIM, kaj oni enkondukis maskodevigon."}, {"text_idx": "#000002", "text": "UEA havas novan malnovan estraron"}, {"text_idx": "#000003", "text": "Unuafoje post 2019 okazas c\u0302eesta Universala Kongreso. La komitato de UEA en sia unua kunsido en Montrealo elektis novan estraron \u2013 sen grandaj s\u0302ang\u0302oj. Duncan Charters plu prezidos. Gbeglo Koffi ne estis elektita kiel komitatano C."}, {"text_idx": "#000004", "text": "Batalo pri la rusia c\u0302efdelegito"}, {"text_idx": "#000005", "text": "La c\u0302efdelegito de UEA en Rusio devas esti eksigita, c\u0302ar s\u0302i faris publikajn elpas\u0302ojn pri la milito en Ukrainio neakcepteblajn por reprezentanto de UEA. Tion postulis komitatano Osmo Buller. En la posta vigla diskuto la estraro de UEA rifuzis diri sian opinion, dum la prezidanto de Rusia Esperanto-Unio konsideras, c\u0302u REU entute restu landa asocio de UEA."}, {"text_idx": "#000006", "text": "UEA kritikata pro troa neu\u0306traleco"}, {"text_idx": "#000007", "text": "UEA devus pli klare kondamni la militan agreson de Rusio kontrau\u0306 Ukrainio. Tion opiniis pluraj partoprenantoj de Baltiaj Esperanto-Tagoj en Litovio. Pro la politika situacio neniu el la alig\u0302intaj rusianoj povis c\u0302eesti la arang\u0302on."}, {"text_idx": "#000008", "text": "Lo Jacomo volas plibonigi komunikadon"}, {"text_idx": "#000009", "text": "Franc\u0327ois Lo Jacomo kontrau\u0306is la vendon de la domo en Nieuwe Binnenweg 176 kaj nun lau\u0306 propono de la elekta komisiono kandidatig\u0302as por posteno en la estraro de UEA. Li volas plibonigi la komunikadon inter la estraro kaj membroj de UEA."}, {"text_idx": "#000010", "text": "Konstante mankas laborfortoj kun diversaj scioj kaj lertoj. Tion anoncas UEA, kiu nun serc\u0302as plenumantojn por plej diversaj taskoj, de prizorgado de reteja enhavo g\u0302is protokolado de la komitataj kunsidoj. Volontuloj indiku siajn kompetentojn kaj informu, c\u0302u ili volas ricevi rekompencon au\u0306 pretas labori senpage."}, {"text_idx": "#000011", "text": "Nova retejo de UEA eble aperos en septembro"}, {"text_idx": "#000012", "text": "La nova retejo de UEA nun estas testata, kaj lau\u0306plane ig\u0302os alirebla por la g\u0302enerala publiko en septembro. La c\u0302efaj partoj de la administra sistemo Akso tiam funkcios, rakontas la g\u0302enerala sekretario de TEJO, Rogier Huurman. Tamen mankas mono por kompletigi c\u0302ion deziratan, c\u0302ar TEJO c\u0302i-jare ne ricevis administran subvencion de EU."}, {"text_idx": "#000014", "text": "La domo en kiu ekde 1962 trovig\u0302as la Centra Oficejo de Universala Esperanto-Asocio nun estas vendata. La domo estas proponata al ac\u0302etantoj en la retejo de nederlanda maklerista firmao por la prezo de 1,8 milionoj da eu\u0306roj. La merkata valoro de la domo lau\u0306 pli frua takso estas c\u0302irkau\u0306 unu miliono da euroj."}, {"text_idx": "#000016", "text": "Post longa pripensado, UEA publikigis deklaron pri la milito en Ukrainio la 27-an de februaro. La deklaro rapide renkontis kritikon de multaj esperantistoj, c\u0302ar g\u0302i estas ampleksa sed senenhava, kaj ec\u0302 ne mencias Ukrainion au\u0306 Rusion."}, {"text_idx": "#000020", "text": "Ekspedicio al Oceanio, rezultoj: La rusa vojag\u0302anto parolis en la scienca biblioteko de la Krimea Federacia UniversitatoUsona prezidanto Biden proponis eks-c\u0302efon de Mastercard Ajay Banga kiel prezidanton de Monda BankoMoldavujo neis rusiajn asertojn, ke Ukrainujo planas ataki C\u0302ednestrionKanada Suprema Kortumo malakceptis apelacion de soldato kiu filmis sin mem sekse mistraki kolegonRusa fotisto Viktor Pinc\u0302uk prezentis sian novan ekspozicion \"Afganio, 2008\" en Simferopolo (Krimeo)"}, {"text_idx": "#000021", "text": "Moldavio rifuzis uzi lingvon konstruitan de la sovetia kulturpolitikoEsplorante kurdan kvartalon en Azerbajg\u0302anoCifereca sekurigo + Lingvo"}, {"text_idx": "#000022", "text": "Komuniko de la prezidanto de TEJO pri la rezulto de la Administra Subvencio 2023Subtenu informadon pri Esperanto en unu el la plej grandaj libro-foiroj de LatinamerikoIKU en Torino \u2013 plej ric\u0302a programo post 2015"}]